Σόγια Νακατζίμα

Ο Σόγια Νακατζίμα (ιαπωνικά: 中島 翔哉, Nakajima Shōya) (23 Αυγούστου 1994) είναι Ιάπωνας επαγγελματίας ποδοσφαιριστής, ο οποίος αγωνίζεται ως πλάγιος μέσος για την Πόρτο.

Σταδιοδρομία σε συλλόγους 
Στις 27 Αυγούστου 2017, ο Νακατζίμα μετακόμισε για πρώτη φορά στο εξωτερικό, υπογράφοντας μονοετές συμβόλαιο δανεισμού με την Πορτιμονένσε της Πριμέιρα Λίγα. Αφού σημείωσε 10 γκολ και έδωσε 10 ασίστ σε 32 αγώνες για την ομάδα από το Αλγκάρβε, υπέγραψε συμβόλαιο μόνιμης μετακίνησης τον Μάιο του 2018.

Τον Φεβρουάριο του 2019, ο Νακατζίμα εντάχθηκε στην Αλ Ντουχαΐλ του Πρωταθλήματος Κατάρ, με αναφερόμενο κόστος μεταγραφής αξίας 35 εκατ. ευρώ. Έπαιξε σε επτά αγώνες για την τελική δευτεραθλήτρια, και σημείωσε ένα γκολ στην εντός έδρας νίκη με 6-0 επί της Αλ Αχλί Σ.Κ. στις 28 Φεβρουαρίου.

Στις 5 Ιουλίου 2019, η Πόρτο ανακοίνωσε συμφωνία με την Αλ Ντουχαΐλ για την απόκτηση των αθλητικών δικαιωμάτων του Νακατζίμα, με κόστος μεταγραφής αξίας 12 εκατομμυρίων ευρώ (50% των οικονομικών δικαιωμάτων του παίκτη). Υπέγραψε ένα πενταετές συμβόλαιο, με ρήτρα αποδέσμευσης 80 εκατομμυρίων ευρώ.

Ο Νακατζίμα έκανε το ντεμπούτο του για την Πόρτο στις 13 Αυγούστου 2019, στον δεύτερο αγώνα του τρίτου προκριματικού γύρου του Τσάμπιονς Λικγ εναντίον της Κρασνοντάρ, όπου έπαιξε και στα 90 λεπτά της ήττας με 3-2 που έφερε τον αποκλεισμό της ομάδας του στα εκτός έδρας γκολ. Σημείωσε το πρώτο του γκολ στις 19 Δεκεμβρίου 2019, το μοναδικό στην εντός έδρας νίκη επί της Σάντα Κλάρα στον πέμπτο γύρο του Κυπέλλου Πορτογαλίας, στην 17η του εμφάνιση.

Εθνική ομάδα

Εθνικές νέων 
Ο Νακατζίμα επιλέχθηκε για πρώτη φορά για την Εθνική Ιαπωνίας U17 για στο Κύπελλο Σλοβακίας, ένα φιλικό τουρνουά στις αρχές Μαΐου 2011 που εξυπηρετούσε τον σκοπό της προετοιμασίας της ομάδας για το Παγκόσμιο Κύπελλο U17. Ένα μήνα αργότερα, βρισκόταν στο Μεξικό παίζοντας στο Παγκόσμιο Κύπελλο U17 του 2011, όπου εμφανίστηκε σε δύο αγώνες και σημείωσε ένα γκολ στην ήττα με 3-2 εναντίον της Βραζιλίας στον προημιτελικό. Τον Αύγουστο του 2013, ο Νακατζίμα κλήθηκε στην Εθνική Ιαπωνίας U20 για να συμμετάσχει στο Διεθνές Τουρνουά Ποδοσφαίρου της Λ'Αλκούντια στην Ισπανία. Η ομάδα αποκλείστηκε στη φάση ομίλων και ο ίδιος σκόραρε στη νίκη με 2-1 εναντίον της Αργεντινής.

Τον Ιανουάριο του 2014, ο Νακατζίμα έπαιξε με την Εθνική Ιαπωνίας U23 στο Ασιατικό Πρωτάθλημα U22 του 2013. Εμφανίστηκε και στους τρεις αγώνες του ομίλου, σκοράροντας μία φορά εναντίον του Ιράν και δύο φορές εναντίον της Αυστραλίας, καθώς η ομάδα έφτασε στους προημιτελικούς. Τον Σεπτέμβριο του 2014, ο Νακατζίμα κλήθηκε για τους Ασιατικούς Αγώνες του 2014, όπου σκόραρε εναντίον του Ιράκ και του Νεπάλ στη φάση των ομίλων. Η ομάδα έφτασε μέχρι τους προημιτελικούς.

Τον Μάρτιο του 2015, έπαιξε σε δύο αγώνες στα προκριματικά του Ασιατικού Πρωταθλήματος U23 και σημείωσε δύο γκολ εναντίον του Βιετνάμ. Η ομάδα τερμάτισε στην πρώτη θέση του ομίλου και κέρδισε την πρόκριση για το Ασιατικό Πρωτάθλημα U23 του 2016. Τον Ιανουάριο του 2016, συμμετείχε στη διοργάνωση, σημειώνοντας δύο γκολ στην παράταση του προημιτελικού αγώνα ενάντια στο Ιράκ και τελικά κέρδισε τη διοργάνωση με τη νίκη με 3-2 στον τελικό εναντίον της Νότιας Κορέας. Ο Νακατζίμα αναδείχθηκε ο Πολυτιμότερος Παίκτης της διοργάνωσης.

Τον Αύγουστο του 2016, επιλέχθηκε για την ιαπωνική ολυμπιακή εθνική ομάδα (κάτω των 23 ετών) που συμμετείχε στους Θερινούς Ολυμπιακούς Αγώνες του 2016 στο Ρίο ντε Τζανέιρο. Έπαιξε σε τρεις αγώνες και σημείωσε γκολ εναντίον της Κολομβίας, ενώ η ομάδα τερμάτισε τρίτη στη φάση των ομίλων.

Εθνική ανδρών 
Στις 15 Μαρτίου 2018, ο Νακατζίμα κλήθηκε στην Εθνική Ιαπωνίας από τον προπονητή Βάχιντ Χαλίλχοντζιτς για τους επερχόμενους αγώνες εναντίον του Μάλι και της Ουκρανίας. Οκτώ ημέρες αργότερα, έκανε το ντεμπούτο του και σημείωσε το πρώτο του γκολ στην ισοπαλία με 1-1 εναντίον του Μάλι.

Ο Χατζίμε Μοριγιάσου συμπεριέλαβε τον Νακατζίμα στην ομάδα για το Κόπα Αμέρικα 2019 στη Βραζιλία, όπου η Ιαπωνία συμμετείχε ως καλεσμένη χώρα με παίκτες κυρίως κάτω των 23 ετών. Σημείωσε το εναρκτήριο γκολ εναντίον του Ισημερινού στον τελευταίο αγώνα της φάσης των ομίλων στο Μπέλο Οριζόντε, όμως η τελική ισοπαλία με 1-1 απέκλεισε την ομάδα.

Συλλογικές

Διεθνείς

Διακρίσεις 
Αλ Ντουχαΐλ

 Κύπελλο Εμίρη του Κατάρ: 2019

Πόρτο

 Πριμέιρα Λίγα: 2019-20
 Κύπελλο Πορτογαλίας: 2019-20

 Ιαπωνία U23

 Ασιατικό Πρωτάθλημα U23: 2016

Ατομικές 

 Ασιατικό Κύπελλο ποδοσφαίρου U23, Πολυτιμότερος παίκτης: 2016
 Πριμέιρα Λίγα, Επιθετικός του Μήνα: Οκτώβριος/Νοέμβριος 2017
 Πριμέιρα Λίγα, Παίκτης του Μήνα: Σεπτέμβριος 2018
 Πριμέιρα Λίγα, Γκολ του Μήνα: Νοέμβριος 2017 εναντίον της Τοντέλα, Φεβρουάριος 2018 εναντίον της Φεϊρένσε

Παραπομπές

Εξωτερικοί σύνδεσμοι 

 
 
 
 
 Προφίλ στο Transfermarkt.com

Ιάπωνες ποδοσφαιριστές
Μέσοι ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Ιαπωνίας Κ17
Ποδοσφαιριστές Εθνικής Ιαπωνίας Κ20
Ποδοσφαιριστές Εθνικής Ιαπωνίας Κ21
Ποδοσφαιριστές ολυμπιακής ομάδας Ιαπωνίας
Ποδοσφαιριστές Εθνικής Ιαπωνίας
Αθλητές στους Ασιατικούς Αγώνες 2014
Ποδοσφαιριστές στους Θερινούς Ολυμπιακούς Αγώνες 2016
Ποδοσφαιριστές Κόπα Αμέρικα 2019
Ποδοσφαιριστές Τόκιο Βέρντι
Ποδοσφαιριστές Τζε 2 Λιγκ
Ποδοσφαιριστές ΦΚ Τόκιο
Ποδοσφαιριστές Τζε 1 Λιγκ
Ποδοσφαιριστές Πορτιμονένσε ΣΚ
Ποδοσφαιριστές Πριμέιρα Λίγκα
Ξένοι ποδοσφαιριστές στην Πορτογαλία
Ιάπωνες ποδοσφαιριστές στο εξωτερικό
Ποδοσφαιριστές Αλ Ντουχαΐλ ΣΚ
Ποδοσφαιριστές Πρωταθλήματος Κατάρ
Ξένοι ποδοσφαιριστές στο Κατάρ
Ποδοσφαιριστές ΦΚ Πόρτο
Λήμματα που περιέχουν κείμενο στα ιαπωνικά